NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2012-10-30):
Pán poslanec, chcete reagovať? Nie. Kolegyne, kolegovia, vyhlasujem prestávku do 14.00 hod. Pokračujeme v rozprave o 14.00 hod. Chcela by som, neviem, informovať vás, keďže neprišiel predseda z poslaneckého grémia, takže dnes o 17.00 hod. sa nebude hlasovať a budeme pokračovať v utorok šiesteho o 9.00 hod. v schôdzi Národnej rady. Takže teraz dobrú chuť vám všetkým. (Prerušenie rokovania o 12.00 hodine.) (Pokračovanie rokovania o 14.00 hodine.)
Vlčan, Samuel, minister pôdohospodárstva a rozvoja vidieka SR (2022-06-14):
Ďakujem za slovo, pán predsedajúci. Vážené panie poslankyne, vážení páni poslanci, cieľom predloženého vládneho návrhu zákona je implementácia nariadenia Európskeho parlamentu a Rady č. 2019-1009, implementácia sa vykonáva nahradením doterajšieho produktu na hnojenie s označením ´hnojivo ES´ produktom na hnojenie, ktorým je EÚ produkt na hnojenie. Na to nadväzuje prechodné ustanovenie k používaniu doterajšieho produktu ako aj úprava ukladania sankcií za porušenie pravidiel podľa spomenutého nariadenia Európskej únie. Dátum účinnosti sa navrhuje v súlade s dátumom uplatniteľnosti tohto nariadenia Európskej únie. Pri využívaní tohto alternatívneho zdroja živín sa navrhovanými úpravami vo vzťahu k produktom na hnojenie a výživu rastlín, ktoré obsahujú čistiarenské kaly, a vo vzťahu k ich producentom sleduje zabezpečenie záujmu na ochranu zdravia ľudí, zvierat a životného prostredia. Pre dotknutých producentov sa zavádza povinnosť každoročne hlásiť Ústrednému kontrolného a skúšobnému ústavu poľnohospodárskemu v Bratislave údaje o vyprodukovanom množstve čistiarenských kalov a ich zložení. Cieľom tejto úpravy je umožniť prostredníctvom monitoringu pohybu čistiarenských kalov v rôznych produktoch z domácej produkcie alebo dovozu lepšiu dosledovateľnosť zdroja znečistenia poľnohospodárskej pôdy, vody alebo prípadnej nelegálnej likvidácie čistiarenských kalov. Z dôvodu klimatickej zmeny sa navrhuje predĺženie začiatku obdobia pre možnosť udelenia výnimky zo zakázaného obdobia pre aplikáciu dusíkatých hnojív v zraniteľných oblastiach zo 14 na 28 dní v prípade vhodných poveternostných podmienok na ornej pôde so svahovitosťou do 5° v nízkom alebo strednom stupni obmedzenia. Tým sa umožní predĺžiť dobu pre jesenné poľnohospodárske práce. Ďalšie navrhované úpravy vychádzajú z potrieb aplikačnej praxe. Vážený pán predsedajúci, vážené panie poslankyne, vážení páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu zákona a jeho schválenie. Ďakujem za pozornosť.
P. Paška, predseda NR SR: (2009-10-22):
(Hlasovanie.) 141 prítomných, 8 za, 83 proti, 49 sa zdržalo, 1 nehlasoval. Tento bod sme neschválili.
Grendel, Gábor, poslanec NR SR (2024-01-25):
Ďakujem za slovo. V zmysle § 20 ods. 4 zákona o rokovacom poriadku žiadam o vyjadrenie súhlasu Národnej rady Slovenskej republiky s účasťou špeciálneho prokurátora Daniela Lipšica na prerokovaní tlače 106, novela Trestného zákona. Odôvodnenie: Aj pri predkladaní toho návrhu pán minister spravodlivosti hovoril o potrebe zrušiť špeciálnu prokuratúru, aby to rokovanie nebolo v duchu hesla o nás bez nás. Myslím si, že je správne, aby bol prítomný špeciálny prokurátor, keďže touto novelou sa ide zrušiť špeciálna prokuratúra, aby mal možnosť vyjadriť sa k jednotlivým výhradám, ktoré zaznievajú z úst predkladateľov.
P. Hrušovský, predseda NR SR: (2005-12-07):
Nech sa páči, pán predseda Najvyššieho kontrolného úradu, máte slovo.
Hrnčiar, Andrej, podpredseda NR SR (2018-12-04):
Dávam slovo spoločnému spravodajcovi z výboru pre financie a rozpočet poslancovi Emilovi Ďurovčíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
T. Cabaj, podpredseda NR SR: (2009-09-11):
Gestorský výbor, to je ústavnoprávny výbor, určil za spoločného spravodajcu pána poslanca Gábora Gála. Nech sa páči, pán poslanec, máte slovo.
Figeľ, Ján, podpredseda NR SR (2013-09-13):
Nech sa páči, Ján Mičovský.
Zmajkovičová, Renáta, podpredsedníčka NR SR (2014-03-20):
Takže kolegyne, kolegovia, pán podpredseda a pani poslankyňa Vitteková ako spravodajca, budeme pokračovať faktickými poznámkami. Faktická poznámka, pán poslanec Kadúc. Nevidím ho v sále. Pán poslanec Jarjabek. Taktiež ho nevidím. Pán poslanec Muránsky, nech sa páči, faktická.
Šuca, Peter, poslanec NR SR (2015-06-26):
Ďakujem pekne za slovo, pani predsedajúca. Vážená pani predsedajúca, vážený pán minister, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona, tlač 1049. Predkladám informáciu o predloženom návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Ďakujem, pani predsedajúca. Otvorte rozpravu k predmetnému bodu rokovania.
Laššáková, Jana, podpredsedníčka NR SR (2014-10-21):
Čas uplynul. Nech sa páči, pán poslanec Novotný.
Ľ. Petrák, poslanec: (2007-10-29):
Ale poďme k veci. Ja sa dotknem iba jedinej veci. A to je odchod do predčasného dôchodku. Vy ste sám povedali, že zámerom zákonodarcu, to znamená vás, keď ste boli vo vládnej koalícii, bolo pomôcť ľuďom, ktorí krátko pred odchodom do dôchodku prídu o prácu. Snažil som sa citovať. Ale potom sa pýtam, prečo ste viazali podmienku na vyplácanie predčasného dôchodku nie na sociálnu udalosť, to znamená nezamestnanosť ako pomoc v nezamestnanosti, prečo ste to neviazali na dobu, o ktorú môžu ísť skôr do dôchodku, ale viazali ste to na výšku dôchodku, ktorý by dostali v podobe 1,2-násobku životného minima. To sa mi zdá, že nie je správne riešenie, ktoré jednoducho treba napraviť. A ja to poviem aj na počte poberateľov dôchodkov predčasných. Dneska je situácia taká, že sa priznáva viac predčasných dôchodkov ako starobných dôchodkov klasických. Treba povedať aj to, že výška predčasných dôchodkov je vyššia ako klasických starobných dôchodkov dôchodcov, ktorí odchádzajú v riadnej dobe do dôchodku. A tu minimálne to dáva predpoklady na to, že časť ľudí zneužíva predčasné dôchodky na to, že súčasne pracuje, súčasne poberá dôchodok. A svojím spôsobom je to tunelovanie Sociálnej poisťovne prostredníctvom predčasných dôchodkov. Ja si osobne myslím, že o tomto treba vážne diskutovať, lebo to je zneužívanie inštitútu, a nie plnenie účelu, na ktorý bol určený. (Potlesk.)
Hudák, Vazil, minister hospodárstva SR (2015-09-23):
Ďakujem. Vážený pán predsedajúci, vážené panie poslankyne, vážení páni poslanci, predložený vládny návrh zákona vychádza z požiadaviek aplikačnej praxe a jeho cieľom je upraviť v praxi nejednoznačné a ťažko vykonateľné ustanovenia, ktoré musia dodržiavať jednotlivé subjekty pôsobiace v oblasti metrológie na území Slovenskej republiky. Uvedeným návrhom zákona sa má dosiahnuť vyšší stupeň zosúladenia s porovnateľnými mechanizmami v iných štátoch a preventívne pôsobenie v záujme ochrany spotrebiteľov pred výrobkami alebo službami, ktoré by mohli ohroziť ich zdravie či životy, alebo majetok. Vládny návrh zákona ďalej spresňuje požiadavky na spotrebiteľsky balené výrobky, niektoré požiadavky na proces autorizácie a činnosť autorizovaných a registrovaných osôb a upravuje postavenie Slovenského metrologického ústavu, ktorý už nebude orgánom štátnej správy, s tým, že jeho kompetencie prejdú na Úrad pre normalizáciu, metrológiu a skúšobníctvo Slovenskej republiky. Zákon taktiež upravuje rozsah pôsobnosti dozoru a vzťah k zahraničiu pri uvádzaní účinných meradiel na trh a ich následnej metrologickej kontrole. Vládny návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná. Ďakujem za pozornosť.
M. Pado, poslanec: (2010-01-29):
Ale jedna vec tu ešte je, na ktorú nebolo odpovedané, a nikto ju nespomenul. Aj predseda vlády povedal, minister vnútra Kaliňák zakázal iniciačné, aktivačné cvičenia psov. Akým spôsobom sa dnes kontroluje batožina na letisku schengenského typu, aby sa predišlo tomu, že v batožine môže byť nejaká výbušná látka? Akým spôsobom sa to realizuje dnes? Pretože aktivačné cvičenie psa je súčasťou kontroly batožiny. Aktivačné cvičenie psa je na záver, aby pes vždy dosiahol to, čo dosiahnuť má, musí nájsť vzorku trhaviny. Ja sa pýtam, ak toto bolo zastavené, akým spôsobom sa to robí dnes? Ďakujem pekne.
Paška, Pavol, predseda NR SR (2013-03-12):
(Súbežne hovorené s rečníkom.) Zvolajte si tlačovku, tam interpretujte, čo chcete.
A. Belousovová, podpredsedníčka NR SR: (2006-12-07):
Pani Nachtmannová a pán Ivančo.
Číž, Miroslav, podpredseda NR SR (2015-12-08):
Páni kolegovia, poprosím ukľudniť sa všetci, prosím, lebo vyhlásim prestávku. Poprosím kľud v sále. Slovo má pán poslanec Galko.
Paška, Pavol, predseda NR SR (2013-10-30):
Pán poslanec Zajac.
P. Paška, predseda NR SR: (2008-11-06):
(Hlasovanie.) 127 prítomných, 126 za, 1 sa zdržal. Sme v treťom čítaní . Otváram rozpravu. Zároveň ju vyhlasujem za skončenú a budeme hlasovať o návrhu ako o celku. Odporúčanie je?
A. Belousovová, podpredsedníčka NR SR: (2010-02-11):
Otváram rozpravu. Do rozpravy som dostala dve písomné prihlášky. Písomne sa prihlásila pani poslankyňa Gibalová za klub KDH a pán poslanec Halecký za klub HZDS. Ako prvá vystúpi pani poslankyňa Gibalová. Nech sa páči.
T. Cabaj, podpredseda NR SR: (2009-06-17):
Teraz dávam slovo spravodajcovi, ktorého určil gestorský výbor, výbor pre financie, rozpočet a menu, predsedovi tohto výboru pánovi Jozefovi Burianovi.
Lipšic, Daniel, poslanec NR SR (2014-11-10):
Pán poslanec Jarjabek, ja si myslím, že som uviedol pomerne konkrétne okolnosti nielen toho, kto je koho susedom, ale aj toho, kto v akých firmách pôsobil, ako sa tie firmy presúvali, kto ich kupoval, kto ich predával, za koľko a kde skončili. Podľa mňa sú to dosť konkrétne veci. Či dôverujem orgánom činným v trestnom konaní. V súčasnosti si myslím, že nie je vôľa žiadnu veľkú kauzu dotiahnuť do konca. Zastavili ste stíhanie v kauze emisií. Zastavili ste stíhanie v kauze sfalšovaných analýz PPP a ja som podával trestné oznámenie v tejto veci v pondelok. A obávam sa, že toto nepôjde tiež nikam. A prečo? Bol som dnes na výjazde v Nitrianskom kraji, kde mali niektorí ľudia pocit, že veď niekoho tí smeráci už možno obetujú. A viacerí z vás priznávajú, že tento prípad bol aj o zodpovednosti pani bývalej podpredsedníčky Zmajkovičovej, že teda nebolo to len o politickej zodpovednosti. Fajn, ale myslím si, že ani voči nej sa nebudú vyvodzovať žiadne dôsledky trestnoprávne, nie preto, že by bola nejaká významná figúra v strane SMER, ale preto, že keby ste začali vyvodzovať dôsledky trestnoprávne voči komukoľvek z vašich radov, tak hrozí riziko, že by dotyčný začal rozprávať a že by sa tak ten domček zosypal ako z kariet. Som o tom presvedčený, nevnímam to ako až takú srandu, ale to je dosť smutné. K pánovi poslancovi Martvoňovi. Vyžiadajte si, pán poslanec, má to určite váš premiér, záznam z rokovania vlády, keď sa odvolávala pani predsedníčka FNM Bubeníková. Ja som za to, aby sa ten záznam zverejnil. Možno by to trvalo hodinku, hodinku a pol, nech sa zverejní. Ja si myslím, že by to bolo pre mnohých ľudí veľmi zaujímavé.
Blanár, Juraj, podpredseda NR SR (2020-11-03):
Pán poslanec Zajačik, nech sa páči s faktickou poznámkou na vystúpenie pána Blahu.
Hlina, Alojz, poslanec NR SR (2013-11-26):
Na kolegu pána Poliačika. Áno, samozrejme, len som sa chcel venovať v inom mojom príspevku tomu, ale tak keď ma vyzval, tak treba po pravde a naozaj aj rád dokonca som, že môžem povedať, že sú poslanci, ktorí, ktorí podporili to, aby sa o tejto téme rozprávalo. Ja myslím, že ešte bude na to reč, aby sme hovorili konkrétne ktorí, ale, samozrejme, ďakujem, ďakujem všetkým, ktorí tak urobili. A čo treba ešte povedať, treba povedať aj, aj k tomu, čo zase myslím, že v tom ďalšom bode bude k tomu časový priestor a bolo to tu čiastočne naznačené. To už neni na úrovni zberačov funkcií, to sú Robocopi, to je taká, myslím, že to bola nejaká taká, to bol taký film, že čo všetko dokážu. To sú fakt, niektorí sú medzi nami a otázka stojí, či sa máme od nich učiť, alebo či máme na to upozorňovať, že to hádam ani ľudia nemôžu byť, keď toľko toho zvládajú. Vďaka.
Budaj, Ján, poslanec NR SR (2017-03-28):
Páči sa mi, že zase v tejto sále všetci rečníci, napríklad pani Ďuriš Nicholsonová aj pani ministerka sme sa zhodli, že sa v tom necítime komfortne. Šarmantné bolo tiež to, že pani ministerka naznačila, citujem teraz, že „v tejto sále“, čím jemne poukázala na to, že niekde mimo tejto sály sa niekto cíti komfortne a... (Reakcia z pléna.) To ste povedala. V tejto sále sa necítite... (Reakcia z pléna.) Pozrite si to. Ale veď dobre. (Reakcia z pléna.) V tejto sále. Tak ja len hovorím, že mimo tejto sály sa možno niekto cíti veľmi komfortne. Z toho, na čo upozorňuje pani Ďuriš Nicholsonová, a že totiž parlament má pod tlakom vlády, ktorá, ktorá tu má silnú vládnu väčšinu medzi poslancami, má odovzdať nejakú kompetenciu. Má odovzdať kompetenciu vo veci veľmi závažnej, veľmi historickej, ako zdôrazňujú aj mnohí predkladatelia, prelomovej. Preto úplne chápem tón aj spôsob, akým, akým hovorila pani podpredsedníčka parlamentu, predsa však vsádzam na to, že aj v koalícii zvažujú dôsledky zmarenia tohoto celého úsilia a že nakoniec sa priklonia k tomu, že amnestie zrušené budú.
Blanár, Juraj, podpredseda NR SR (2021-06-30):
Pán kolega Fico, spomínal si protirečenie vo vyjadrení ministra financií Igora Matoviča v jeho reči, keď si hovoril o tom, že on nepozná v podstate majiteľa firmy, ktorá tak zázračne nakupovala, presnejšie predávala antigénové testy, a vzápätí sa priznal, že ho použil ako príklad, ako otvoriť školy, lebo sa už nemohol na to pozerať. A vôbec sa nečudujem, že toto je jedno z tých protirečení, že tam bolo viacero tých protirečení a koaliční poslanci ani jeden nezareagovali, že toto ich nejakým spôsobom vyrušuje. Ale ja sa nečudujem koaličným poslancom, pretože oni sú zvyknutí, že pracovný nástroj ich predsedu alebo lídra, ako to nazývajú, je práve klamstvo, polopravdy, nepravdy, vymyslené veci a zhadzovanie zodpovednosti na druhých. Darmo budete a budú osočovať koaliční poslanci a predovšetkým poslanci za OĽANO predošlú vládu. Oni sami majú toho dosť za ušami. Sľuby pred voľbami stačí pripomenúť, čo všetko hovorili, že nezrušia? A výsledok vidíme, aký je. Ale vráťme sa k pánovi Matovičovi. Uznesenie, ktoré si predložil, áno, je k podstate veci, pretože všade, kde sa čosi šuchlo pri vyšetrovaní, pri nejakom spochybňovaní vyšetrovania, bol Igor Matovič. Správa SIS o tom jasne hovorí. Aj samotný rozhovor bývalého šéfa NAKY Zuriana. A on ide hovoriť, že sme tu opozícia, ktorá to len tu ide búrať? Však jeho vlastní odišli od neho. Pán Krošlák ho spochybňuje. Sulík chce, aby odišiel. Valášek, Kollár tam už ani nie sú. Ale koaliční sa tvária, že... (Prerušenie vystúpenia časomerom.)
Grendel, Gábor, poslanec NR SR (2024-01-12):
Ďakujem za slovo, pán predsedajúci. Ja sa chcem iba uistiť, či nemáte informáciu, že by rokoval v tejto chvíli nejaký výbor Národnej rady, lebo teda nepoznám všetkých členov napríklad výboru pre regionálny rozvoj a verejnú správu, ale sa mi javí, že tu viacerých nevidím. Pán Zahorčák tu je, okej. Len pre istotu, lebo včera sme začali a potom pán Blaha prerušil schôdzu s tým, že ešte rokuje výbor, tak ja si chcem byť iba na istom. Ďakujem.
Buček, Jozef, poslanec NR SR (2019-09-11):
Vážený pán predsedajúci, v rozprave vystúpil jeden poslanec, pán poslanec Heger, nepodal však žiadny doplňujúci ani pozmeňujúci návrh, preto pristúpime k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať o pozmeňujúcich návrhoch 1 až 11 spoločne a tieto schváliť.
Grendel, Gábor, podpredseda NR SR (2020-12-17):
Vráťte, prosím vás, čas pánovi poslancovi a fakt sa neprekrikujte.
F. Mikloško, poslanec: (2009-02-17):
Dámy a páni, vám nevadia tieto bilbordové hamburgery, vám nevadí nič a odrazu vám vadí toto? Lebo to je dnešný trend, o tom sa hovorí, zákaz fajčiť. Je úplne normálne, že niekde v reštaurácii sú vymedzené priestory, je tam ventilácia a niekto si po obede chce dať cigaretku. Je to úplne normálne a nikomu to nemôže ničiť zdravie. Oberáte život o jeho prirodzenú formu, o jeho nejaký prirodzený štýl a, bohužiaľ, takýto je dneska trend vo všetkých týchto smeroch, ktoré prichádzajú z takzvaných týchto veľkých kultúr. Ďakujem.
Hrnčiar, Andrej, podpredseda NR SR (2016-10-19):
Poprosím, dajte ešte čas pánovi poslancovi Zelníkovi.
Šedivcová, Viera, poslankyňa NR SR (2015-01-29):
Veľmi stručne zareagujem na pani podpredsedníčku parlamentu. Má pravdu v tom, že naozaj o tom treba hovoriť, treba diskutovať a treba dať argumenty na stôl. Ale na druhej strane to považujem za alibistické od Obyčajných ľudí, ktorí by mali naozaj za to zahlasovať s nami, pretože vy reprezentujete tých ľudí, tých obyčajných ľudí, nízkopríjmových vo veľkej väčšine, ktorí doplatili na to, že vstúpili do II. piliera, ktorých dôchodky sú teraz také veľmi nízke. Ďakujem.
Jurinová, Erika, podpredsedníčka NR SR (2014-11-26):
Prosím vás, ukľudnite sa. Pán poslanec, vy pokračujte a, pán minister, potom môžete požiadať o slovo. No, tak... (Reakcia podpredsedu vlády a ministra financií.) Nech sa páči.
Jurinová, Erika, podpredsedníčka NR SR (2014-10-16):
Prosím pána podpredsedu vlády, aby prišiel do rokovacej sály. (Reakcia ministra.) Áno, chýbali ste, pán minister. Nech sa páči, môžete, pán poslanec.
S. Janiš, poslanec: (2006-09-06):
Pán kolega Zelník, ja s vami úplne súhlasím. Bezplatné zdravotníctvo nie je téma SDKÚ, bezplatné zdravotníctvo je téma kolegov so Smeru. Oni používajú túto terminológiu. To nie je naša téma. My hovoríme pravdu. Čo sa týka pána kolegu Haleckého. No problém je práve v tej efektívnosti. Samozrejme, tých peňazí nikdy nebude dosť. Do zdravotníctva sa potrebuje toľko, koľko mu dáte. Ak mu dáte o 50 mld. viac, spotrebuje 50 mld. viac a stále bude hovoriť, že má málo. Ale v čom je pointa naša? My chceme za korunu, ktorá príde do zdravotníctva, poskytnúť tomu pacientovi čo najviac. A toto je o efektívnosti, o ktorej my hovoríme, dať pacientovi za korunu čo najviac, lebo môžem dať za korunu jeden výkon, ale môžem dať za korunu aj pol výkonu. Čo sa týka exekúcií, ešte bude hovoriť pani kolegyňa Žitňanská, lebo to je skôr právny problém. A rušenie nemocníc. Áno, na Slovensku je veľa lôžok. Ale ak som dobre počúval predkladateľa – exekúcie nie preto, lebo sa môže stať, že sa zruší nemocnica. Vy nám vravíte, že sme zrušili len jednu nemocnicu? A vy vravíte, že nezrušíte ani jednu, a súčasne vravíte, že je veľa lôžok. Viete, toto zdravotníctvo je téma aj debata, o ktorej treba debatovať preto, lebo chceme aj vy, aj my, aby bolo dobre. Ale v prvom rade musí byť efektívne, systémové s dobrými tvrdými pravidlami hry, aby v tom reťazci tých dravcov okolo zdravotníctva aj ten posledný poskytovateľ, tá nemocnica, nebol piate koleso na voze. Musí byť rovnako silný, ako je ten, čo mu to dodáva. A príspevková organizácia nikdy nebude taká silná.
Chudík, Peter, poslanec NR SR (2018-05-23):
Ďakujem. Ja len úplne krátko. Ja v podstate osobne hodnotím túto správu na úrovni komisárky Stavrovskej a to chcem povedať, že keď sa dobre pamätám, tak druhé hlasovanie bolo 135 : 135, že zo 135 prítomných 135 hlasovalo za. V tomto ponímaní podľa obsahu tejto rozpravy v podstate takáto vec nehrozí. V každom prípade sa chcem poďakovať tým kolegyniam, ktoré vyjadrili svoj nesúhlas slušným spôsobom. Ku jednému vystúpeniu sa vyjadrovať nebudem, snáď poprosím, pani poslankyňa Blahová, či vážne nezvážite svoj druhý procedurálny návrh, ktorý v podstate, hovorím to preto, lebo som presvedčený o tom, že sranda a vtip v rámci procedurálneho návrhu v rokovacej miestnosti Národnej rady Slovenskej republiky nepatrí, ale to je vaša záležitosť, samozrejme, že. A snáď úplne na odľahčenie, keďže tu boli priezviská, tak možno keby sme hovorili, že pani poslankyne Zimenovej, že Zimanová možno by to nebol až taký problém, ale máme tuná aj kolegyňu Zimanovú (pozn. red.: správne „Zemanovú“), aj, aj kolegyňu Zimenovú a tým pádom je to veľký problém a potom hovoríme o dvoch rozličných osobách. Takže druhýkrát poprosím len tak akože na srandu a na odľahčenie pani poslankyňa Zimenová a pani poslankyňa Zimanová (pozn. red.: správne „Zemanová“) sú dve rozličné osoby. Ďakujem veľmi pekne.
P. Paška, predseda NR SR: (2009-10-27):
Ešte predtým niekoľko informácií. Popoludní o 14.00 hodine budeme prerokovávať v druhom čítaní návrh novely zákona o štátnom rozpočte, ktorý je v skrátenom legislatívnom konaní. A návrhy, ktoré prednesie pani ministerka Tomanová, prerokujeme zajtra. A dnes vykonáme aj opakovanú voľbu člena Dozornej rady Ústavu pamäti národa, po 17.00 hodine po hlasovaní. Takže poprosím teraz pána poslanca Galbavého, aby uviedol za skupinu poslancov návrh poslancov Národnej rady Slovenskej republiky Tomáša Galbavého a Zoltána Horvátha na vydanie zákona o vzájomnej rodičovskej pomoci . Je to tlač 1270.
Fecko, Martin, poslanec NR SR (2016-04-28):
Ďakujem. No, myslím, že som rád, keď 132 katastrálnych území, 440 to plus máme, to znamená za tie 6 roky alebo za tie 4 roky, čo máme do tých 2020, myslím si, že áno, vieme, ako sa robia prípravné konania v pozemkových úpravách, teda no vieme, ktorí v tom pracujú, tak vedia, ako sa to robí. Ja som rád, že hovoríte, že viac-menej nie iba Tokaj, ale ideme do rôznych území, lebo tých 82 mil., ktoré sú alokované na túto, malo by byť podľa mňa nejak parciálne rozdelené, aby všade, lebo všade potrebujeme robiť tie pozemkové úpravy, takže predpokladám, že ste ma asi uspokojili tým, že spracovanie katastrálnych území nebude iba niekde, ale po celom Slovensku a ja si to potom ešte pozriem, takže ďakujem pekne, myslím, že viacej nepotrebujem. Som zorientovaný. Ďakujem.
Zmajkovičová, Renáta, podpredsedníčka NR SR (2012-09-19):
Ďakujem, pán minister. Pán spravodajca nežiada o záverečné slovo. Prerušujem rokovanie o tomto bode programu. Pristúpime k rokovaniu o ďalšom bode programu, ktorým je Správa o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2011 a návrh programu štátnej politiky vo vzťahu k Slovákom žijúcim v zahraničí na rok 2013. Správa je uverejnená ako tlač 192 a spoločná správa výborov ako tlač 192a. Prosím teraz pána ministra zahraničných vecí, aby správu uviedol. Nech sa páči, pán minister.
Pellegrini, Peter, predseda NR SR (2014-12-12):
Ďakujem pekne, pán podpredseda. Na vaše vystúpenie s faktickou poznámkou 17 poslancov. Končím možnosť prihlásiť sa s faktickými poznámkami. Nech sa páči, prvý pán poslanec Brocka, nech sa páči.
P. Paška, predseda NR SR: (2007-11-27):
(Hlasovanie.) 135 prítomných, 75 za, 54 proti, 5 sa zdržali, 1 nehlasoval. Konštatujem, že sme vládny návrh zákona č. 152/1994 predradili a budeme o ňom rokovať namiesto bodu č. 4 (reakcie z pléna), č. 5, prepáčte. Toto boli jediné návrhy na zmenu programu. Budeme hlasovať teraz o návrhu programu 16. schôdze ako o celku. Hlasujeme. Hlasujeme o návrhu programu ako o celku. (Hlasovanie.) 123 prítomných, 77 za, 20 proti, 18 sa zdržalo, 8 nehlasovali. Konštatujem, že sme schválili program 16. schôdze Národnej rady Slovenskej republiky. Dámy a páni, chcem vás informovať, že o vrátenom zákone pánom prezidentom a o návrhu na zmeny v zložení výborov, ktoré nastanú po tom, ako sa do Národnej rady vrátil a uplatňuje si svoj mandát pán poslanec Jureňa, vítam vás medzi nami, pán poslanec, vitajte, teším sa na spoluprácu, budeme hlasovať ihneď po prerokovaní. (Potlesk.) O ostatných prerokovaných bodoch programu budeme hlasovať vždy tak, ako sme sa dohodli, o 11. a 17., ak, samozrejme, počas rokovania nebude požiadavka na iné hlasovanie. A teraz, dámy a páni, pristúpime k druhému a tretiemu čítaniu o zákone z 30. októbra 2007, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky (je to tlač pod č. 490). Poprosím pani spravodajkyňu Janu Vaľovú, aby informovala Národnú radu o výsledku prerokovania vráteného zákona vo výboroch.
Mihalik, Marcel, poslanec NR SR (2021-03-18):
Ďakujem, pán predsedajúci. Vážený pán predsedajúci, dovoľte, aby som ako určený spravodajca predniesol informáciu o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, tlač 395. Národná rada uznesením rozhodla, že návrh prerokuje v druhom čítaní a pridelila ho na prerokovanie týmto výborom: ústavnoprávnemu výboru, výboru pre obranu a bezpečnosť a určila zároveň výbor pre obranu a bezpečnosť ako gestorský výbor a lehotu na prerokovanie. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh skupiny poslancov Národnej rady prerokoval ústavnoprávny výbor a odporučil schváliť s pozmeňujúcimi a doplňujúcimi návrhmi. Výbor pre obranu a bezpečnosť bol zvolaný na 16. marca 2021. O uvedenom poslaneckom návrhu zákona výbor nerokoval, keďže nebol v čase rokovania o tomto bode uznášaniaschopný. Z uznesenia ústavnoprávneho výboru vyplývajú pozmeňujúce a doplňujúce návrhy, ktoré sú súčasťou predloženej informácie. Návrh spoločnej správy vrátane stanoviska gestorského výboru mal prerokovať výbor pre obranu a bezpečnosť na 23. schôdzi 16. marca 2021. Spoločná správa ani stanovisko gestorského výboru neboli schválené, keďže výbor opäť nebol uznášaniaschopný. Predseda výboru poveril mňa ako spoločného spravodajcu, aby som na schôdzi Národnej rady Slovenskej republiky informoval o výsledku rokovania výborov. Pán predsedajúci, skončil som, otvorte, prosím, rozpravu.
Laurenčík, Milan, podpredseda NR SR (2021-07-01):
Ďakujem. Žiada si k rozprave zaujať stanovisko pán spoločný spravodajca? Nežiada, preto prerušujem rokovanie o tomto bode programu. Nasleduje rokovanie o návrhu na voľbu kandidátov na člena Regulačnej rady , návrh na voľbu má tlač 597, dávam slovo poverenému členovi výboru pre hospodárske záležitosti pánovi poslancovi Radovanovi Kazdovi a prosím ho, aby návrh uviedol a súčasne aby z poverenia výboru informoval Národnú radu o prerokovaní návrhu vo výbore, nech sa páči, máte slovo.
Tabák, Romana, poslankyňa NR SR (2021-10-05):
Ďakujem za slovo, pán predsedajúci. Pán poslanec Šefčík, vyznel ste veľmi arogantne. Buď váš názor, alebo žiadny. Čo vás je do toho, či chodíme na hlasovanie s našimi deťmi, alebo nie? Ja som toho názoru, že muži by tento zákon ani nemali predkladať, lebo sa nevedia ani vcítiť, čím si, čím si ženy prechádzajú. Žena má právo, možnosť sa rozhodnúť. Ak by ste zrušili tú lehotu, 72 hodín, tak tento zákon podporím. Všetko, čo dáva človeku samostatne sa rozhodovať, slobodne si zvoliť, je lepšie, ako okyptiť to zákonom. Čím má človek viac slobody rozhodnúť sa, tak tým lepšie, lebo zodpovednosť je na morálke jednotlivca. Zákon dáva ho možnosť ilegálne prekračovať. Ďakujem.
Mierna, Anna, poslankyňa NR SR (2023-06-27):
Ďakujem. Prijímateľ, sprostredkovateľ alebo osoba vykonávajúca finančné nástroje vráti prostriedky mechanizmu alebo ich časť do rozpočtu príslušného vykonávateľa podľa osobitného predpisu.24)	Ak suma prostriedkov mechanizmu alebo ich časti, ktorá sa má vrátiť, nepresiahne 40 eur, táto suma sa neuplatňuje a nevymáha. (6) Ak prijímateľ, sprostredkovateľ alebo osoba vykonávajúca finančné nástroje nevráti prostriedky mechanizmu alebo ich časti spôsobom podľa odseku 5 a povinnosť vrátiť prostriedky mechanizmu vznikla v dôsledku porušenia finančnej disciplíny, postupuje vykonávateľ podľa osobitného predpisu.25)	Ak povinnosť vrátiť prostriedky mechanizmu vznikla v dôsledku iného porušenia, uplatňuje sa vrátenie prostriedkov mechanizmu podľa § 131až 138 Civilného sporového poriadku. Osoba, ktorej bol uložený odvod za porušenie finančnej disciplíny pri hospodárení s prostriedkami mechanizmu, odvádza prostriedky mechanizmu alebo ich časť na príjmový účet príslušného vykonávateľa. (7) Ak vykonávateľ neviaže rozpočtové prostriedky podľa odseku 3 a povinnosť viazať rozpočtové prostriedky vznikla v dôsledku porušenia finančnej disciplíny, postupuje sa podľa osobitného predpisu.25) Ak bol vykonávateľovi uložený odvod za porušenie finančnej disciplíny podľa prvej vety, odvádza sa do štátneho rozpočtu.“ Poznámky pod čiarou k odkazom 23a a 23b znejú: „23a) Napríklad čl. 61 nariadenia (EÚ, Euratom) 2018/1046 v platnom znení, čl. 9 a čl. 22 ods. 1 nariadenia (EÚ) 2021/241v platnom znení, § 19 ods. 3 a 6 zákona č. 523/2004 Z. z. v znení zákona č. 323/2007 z. z., § 213, § 225, § 237, § 261 až 263, § 266 až 268, § 328 (správne: § 326, pozn. prepis.), § 328 až 336, § 336c a 336d Trestného zákona. 23b) § 3 písm. k) a § 4 ods. 4 písm. b) zákona č. 357/2015 Z. z. v znení neskorších predpisov.“.“ 13. V § 24 ods. 1 sa za slová „pri poskytovaní" vkladajú slová „a používaní“.“ Doterajší text článku I sa primerane označí. 2. V čl. II sa slová „15. júla 2023" nahrádzajú slovami „1. augusta 2023". Ďakujem, skončila som.
P. Paška, predseda NR SR: (2006-10-24):
správy o vodnom hospodárstve v Slovenskej republike za rok 2005 . Je to tlač 66. Prosím pána ministra životného prostredia Slovenskej republiky pána Jaroslava Izáka, aby uviedol správu. Ďakujem.
Blanár, Juraj, podpredseda NR SR (2022-10-18):
Pán poslanec Kuffa. Štefan.
P. Hrušovský, podpredseda NR SR: (2002-07-10):
L. Orosz, poslanec: Ďakujem pekne. Budem reagovať na otázky pána poslanca Husára, vystúpenie pána poslanca Kužmu som nie celkom registroval, ale myslím, že hovoril o čomsi podobnom. K obsahovým požiadavkám na majetkové priznanie. Chcem povedať, že v našom právnom poriadku dnes už platí celý rad úprav, ktoré vymedzujú obsah majetkového priznania vo vzťahu k zamestnancom, ktorí podliehajú zákonu o štátnej službe, k prokurátorom, k sudcom a takisto k ústavným činiteľom. Je dnes paradoxná situácia, že právny poriadok stanovuje najnižšie obsahové kritériá na majetkové priznania ústavných činiteľov. Toto sme chceli riešiť ústavným zákonom o konflikte záujmov. Ale keď porovnáme to, čo teraz navrhujeme do zákona o štátnom podniku, s tým, čo je obsiahnuté v zákone o štátnej službe, vo vzťahu k rádovým zamestnancom štátnej služby, zdôrazňujem, sú tie kvalitatívne požiadavky v zákone o štátnej službe ešte náročnejšie. Čiže z tohto hľadiska to, čo navrhujeme, myslím si, primerane zodpovedá tomu, aká je zodpovednosť riaditeľov štátnych podnikov. Tá koncepcia právnej úpravy konfliktu záujmov vychádzala a bude vychádzať aj v ďalšom volebnom období z toho, že ústavný zákon stanoví len kritériá, základné zásady a pre jednotlivé kategórie verejných činiteľov by ich mali upraviť osobitné právne predpisy. Z tejto koncepcie vychádza už dnes právny poriadok, keď tieto veci upravujú viaceré zákony, už som ich spomínal, zákon o prokuratúre a právnych čakateľov prokuratúry, zákon o štátnej službe, zákon o verejnej službe a bude to aj, ak podporíte ten návrh, zákon o štátnom podniku. Ďakujem.
Paška, Pavol, predseda NR SR (2013-09-17):
Reakcia – pán poslanec Sulík.
P. Hrušovský, predseda NR SR: (2004-12-01):
V. Horák, poslanec: Ďakujem, pán predseda. Pán minister, dovoľte, aby som v súlade s ustanovením zákona Národnej rady č. 350/1996 Z. z. o rokovacom poriadku predniesol pozmeňujúci návrh k tomuto prerokúvanému vládnemu návrhu zákona. Navrhujem ho doplniť o nové články. Po prvé. Za čl. XVI návrhu zákona sa vkladajú nové články, ktoré znejú takto: Prvý článok: „Zákon o Národnej diaľničnej spoločnosti a o zmene a doplnení zákona č. 135/1961 Zb. o pozemných komunikáciách (cestný zákon) v znení neskorších predpisov sa mení takto: „V §  8 ods. 2 sa za slovami „infraštruktúrneho majetku“ vypúšťa čiarka a slová „štátnej pomoci12)“ sa nahrádzajú slovami „a dotácie určené zákonom o štátnom rozpočte na príslušný rozpočtový rok“ a vypúšťa sa poznámka pod čiarou k odkazu 12.“.“ Ďalší nový článok: „Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady sa dopĺňa takto: „1. § 104 sa dopĺňa odsekom 10, ktorý znie: „Ak k 1. januáru 2005 vyšší územný celok zavedie daň z motorových vozidiel, za vozidlá, ktoré sú predmetom dane a ktoré sú k 1. januáru 2005 evidované v územnom obvode tohto vyššieho územného celku, podá daňové priznanie do 31. januára 2005 a zaplatí daň v lehotách a za podmienok uvedených v § 91 fyzická osoba alebo právnická osoba, ktorá je daňovníkom podľa § 85.“.“.“ Odôvodnenie. Doplnením návrhu zákona o nový článok sa navrhuje zmena zákona č. .../2004 Z. z. o Národnej diaľničnej spoločnosti tak, že sa špecifikuje ďalší príjem Národnej diaľničnej spoločnosti. Doplnením prechodného ustanovenia v zákone o miestnych daniach a o miestnom poplatku sa sleduje odstránenie nezrovnalostí v súvislosti s podávaním daňových priznaní a s platením dane z motorových vozidiel v zdaňovacom období roku 2005 podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. Je potrebné, aby novelizácia zákona o Národnej diaľničnej spoločnosti a zákona o miestnych daniach a miestnom poplatku nadobudla účinnosť už 1. 1. 2005, preto sa súčasne ďalším bodom navrhuje príslušná úprava ustanovení o účinnosti zákona. Po druhé. K pôvodnému čl. XVII v nadväznosti na bod 1 je potrebné prečíslovať doterajší čl. XVII a doplniť ho tak, aby nové články nadobudli účinnosť 1. januára 2005. Odôvodnenie. Doplnením pôvodného čl. XVII, ktorý bol prečíslovaný, sa navrhuje, aby ustanovenia nových článkov nadobudli účinnosť 1. januára 2005. Ďakujem za pozornosť.
B. Bugár, podpredseda NR SR: (2004-02-04):
(Hlasovanie.) Prítomných 130, za návrh 64, proti 18, zdržalo sa 48 poslancov. Konštatujem, že ani bod 18 sme neschválili. B. Opaterný, poslanec: Poprosím hlasovať o bode 19...
Paška, Pavol, predseda NR SR (2012-08-09):
Pekné popoludnie. Vážené pani poslankyne, páni poslanci, budeme pokračovať v prerušenom rokovaní 6. schôdze pravidelnou hodinou otázok . Poslanci včera do 12.00 hodiny položili 22 otázok na pána predsedu vlády a 16 otázok na členov vlády. Bolo vyžrebované ich poradie. A poprosím teraz pána predsedu vlády Roberta Fica, aby nás oboznámil, kto bude odpovedať za neprítomných členov vlády.
B. Bugár, podpredseda NR SR: (2003-09-24):
Pani spravodajkyňa, nech sa páči, môžete sa vyjadriť k rozprave.
Kollár, Boris, predseda NR SR (2021-05-04):
Na faktické poznámky bude reagovať pani poslankyňa Žitňanská. Nech sa páči, máte slovo.
Grendel, Gábor, podpredseda NR SR (2021-01-29):
Pán poslanec Dobeš.
Hrnčiar, Andrej, doterajší podpredseda NR SR (2020-03-20):
Pán poslanec Ján Blcháč.
Baránik, Alojz, poslanec NR SR (2021-06-16):
Ďakujem pekne. Pán Kotleba, pôvodne som nemienil na vaše vystúpenie reagovať, ale povedali ste niečo také, čo ma k tomu pomklo, keď ste hovorili, že existovali statoční sudcovia, ktorí nedopustili, aby vaša strana bola rozpustená. Samozrejme, v parlamente je možné povedať čokoľvek a je v podstate na každom politikovi, aby si tú svoju hlasnú trúbu pustil, ako uzná za vhodné, nahlas. Ale o týchto veciach existujú aj iné informácie. Napríklad taká informácia v rešpektovanom denníku uvádza toto: „Marian Kočner v komunikácii s Alenou Zsuzsovou pripomína aj to, kto má mať vplyv v ĽSNS. 10. marca 2018 píše Kočner Zsuzsovej správu, v ktorej tvrdí, že "Kotleba podrží Ficovu vládu" a dodáva: "Som vybavil, že" národná, že "Najvyšší súd Slovenskej republiky pošle do p... Čižnárovo podanie na zrušenie ich strany. Súd povie, že nie sú fašisti. Tak sú mi niečo dlžní. Vidím dopredu pár krokov", tvrdí Kočner.“ Takže, pán Kotleba, nemyslím si, že z vašej strany bolo šťastné tvrdiť, že na základe nejakých statočných sudcov vaša slávna politická strana ešte existuje. Jednoducho klamete, nie je to prvýkrát a predpokladám, že ani nie posledný.
Hlina, Alojz, poslanec NR SR (2014-07-09):
Ďakujem veľmi pekne, ak dovolíte skôr tak procedurálne, že odkedy sa v parlamente čítajú zákony?! Ja normálne žasnem, ako tu niekto číta jedenásťstranový pozmeňovací návrh, ešte by som to pochopil, keby to čítal opozičný poslanec, lebo on nemá možnosť, on má iné videnie sveta, však preto je v opozícii, ale keď koaličný poslanec, vládny poslanec číta jedenásťstranový pozmeňovací návrh, tak hold, niekde sa stala chyba. Však to nekomunikujete spolu? Však, pani Šedivcová, však netelefonujte v sále, prosím vás, počúvajte ma dobre, tak ste mali ísť na ministerstvo, mali ste si to vydiskutovať, prečo nás tu obťažujete jedenásťstranovým pozmeňovákom?! No to normálne žasnem. Ak ste vládni, veď ste sa mali dohodnúť. Mali ste to pripraviť, mali ste sem doniesť poriadny zákon, čo to sem nosíte, jeden to nosí, druhý to opravuje, to jak takto chcete fungovať? Presne tak potom tá krajina vyzerá, normálne žasnem! Prosím vás, mali ste, pred prvým čítaním ste mohli ísť na ministerstvo, to je na Špitálskej, vám poviem, kde to je, vedľa Tesca, keď pôjdete do Tesca, tak kúsok vedľa je ministerstvo, mali ste tam ísť. Mali ste si to vydiskutovať. To je normálne sen! A keď ste boli už preč pred prvým čítaním, tak ste mali ísť na výbor, do spoločnej správy, mali ste to tam, to čo sa hádate medzi sebou, si nerozumiete, alebo o čo tu ide? Čo my sme tu obeťami vašich sporov alebo; ja tomu nechápem. Čítať tu knihy, ale hovorím, pochopil by som to, keby si tú robotu dal opozičný poslanec. Má iné videnie sveta, ale však ste spolu, ste vaši. Ste v kope, nie, však komunikujte, spolupracujte, neobťažujte nás tým, že neviete urobiť poriadny zákon!
Hrnčiar, Andrej, podpredseda NR SR (2019-11-27):
Otváram rozpravu. Do rozpravy som dostal štyri písomné prihlášky. Za klub OĽANO Eduard Heger, za klub SaS Ondrej Dostál. A ďalšími prihlásenými v rozprave sú poslanci Marián Viskupič a Jana Kiššová.
Bagačka, Michal, poslanec NR SR (2014-11-08):
Ďakujem za slovo. Pán minister, hovorili ste, dobre ste poukázali aj na schránkové firmy možno na Cypre a odpoveď bola, že teda už mnohí z aktérov nie sú v SDKÚ. Ale povedzme si už, že koľko je tých ľudí v SDKÚ. Ale ešte by som rád doplnil, lebo často sa tu hovorí, že máme najchorejších ľudí v OECD. Za posledných šestnásť rokov, desať rokov – kto mal na starosti zdravotníctvo? Ďakujem.
Kollár, Boris, predseda NR SR (2020-04-28):
Ďakujem. S ďalšou faktickou poznámkou vystúpi pán poslanec Kotleba.
Grendel, Gábor, podpredseda NR SR (2020-07-23):
Dve faktické poznámky na vystúpenie pána poslanca. Končím možnosť prihlásiť sa s faktickými. Ako prvý – pán poslanec Krajčír.
Mihál, Jozef, poslanec NR SR (2013-11-26):
Ďakujem. Oceňujem, že pán prezident vrátil zákon o kolektívnom vyjednávaní späť do parlamentu, a možno na rozdiel od iných ľudí sa tomu ani príliš nečudujem, pretože mám ešte ako minister, bývalý minister práce, sociálnych vecí pozitívnu skúsenosť z procesu prijímania nášho Zákonníka práce, kedy skoro všetci očakávali, že pán prezident v roku 2011 tento náš Zákonník práce nepodpíše a vráti ho do parlamentu. Najmä sa na to tešil pán predseda strany SMER Robert Fico, že sa tak stane. A na veľké prekvapenie týchto našich oponentov vtedy pán prezident zákon bez problémov podpísal. A podpísal ho preto, prečo nepodpísal váš zákon o kolektívnom vyjednávaní. A tie dôvody, ktoré uviedol vtedy a ktoré uvádza pán prezident teraz, sú absolútne každému, kto aspoň trošku rozumie, ako funguje ekonomika, čo je to zamestnanosť, ako to všetko beží, sú tieto dôvody úplne jasné. A ak budete dusiť firmy, podnikateľov, zamestnávateľov nezmyselnými zákonmi s takou akousi škodoradosťou, ktorú tam cítiť, že veď vytrestáte tých zlých podnikateľov... (Prerušenie vystúpenia predsedajúcim.)
Ľ. Mušková, poslankyňa: (2009-04-28):
Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 129 hlasovacích lístkov, teda na voľbe bolo prítomných 129 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky nula poslancov neodovzdalo hlasovacie lístky. Zo 129 odovzdaných hlasovacích lístkov bolo nula neplatných. Zo 129 platných hlasovacích lístkov overovatelia zistili, že v tajnom hlasovaní o návrhu na voľbu podpredsedu Národnej rady Slovenskej republiky Tibora Cabaja hlasovalo za 114 poslancov, proti 10 poslancov, zdržalo sa 5 poslancov. Podľa čl. 90 ods. 1 Ústavy Slovenskej republiky na zvolenie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní Tibor Cabaj bol zvolený za podpredsedu Národnej rady Slovenskej republiky. Gratulujeme. (Potlesk.)
Hort, Milan, podpredseda NR SR (2011-09-08):
Ďakujem pekne. Vážený pán poslanec, máte záujem položiť doplňujúcu otázku? Nech sa páči, v rozsahu dvoch minút.
Vášáryová, Magdaléna, poslankyňa NR SR (2012-10-18):
Ďakujem veľmi pekne, pani predsedajúca. Pán Jarjabek, ja vám to potom vysvetlím. Dobre? Ale chcela by som pokračovať v tom, čo povedal pán Štefanec. Všetkým nám ide o to, aby sme mali verejnoprávne médiá. Na tom sme sa pri prvom čítaní tohto zákona zhodli. Niekomu to ešte nedošlo, ale to si potom vyriešime. Všetkým nám záleží na tom, aby sme mali verejnoprávne médiá, snažíme sa nastaviť fungovanie a financovanie verejnoprávnych médií. Je v tom jedna z kľúčových otázok. Nikdy sme doteraz nemali dlhšie obdobie nezávislých naozaj verejnoprávnych médií. Pokiaľ sme boli v komunistickom režime, to snáď nechcete tvrdiť, že sme mali nezávislé médiá v roku 1989, sme sa snažili vždy o to, rok či dva roky. Hľadáme stále ten model. Aj my sme hľadali model. A ja som za jeden z tých modelov hlasovala. Ale treba povedať, že tento návrat nerieši nič. Vraciame sa. Preto som skončila moje vystúpenie, pán minister, že čakám na tú reformu, ktorú chcete vy urobiť. A budem ju pozorne sledovať a analyzovať. A môžem jedine teraz vám držať palce, aby sa vám to podarilo lepšie ako ten zástrčkový zákon. Ďakujem.
Stančík, Andrej, poslanec NR SR (2022-05-25):
Pán predseda, dajte, prosím, hlasovať o prvom pozmeňujúcom a doplňujúcom návrhu pána poslanca Milana Vetráka.
B. Bugár, podpredseda NR SR: (2004-06-30):
(Hlasovanie.) Prítomných 123 poslancov, 87 za, 25 proti, 11 sa zdržali hlasovania. Bod č. 4 bol schválený. Nech sa páči. L. Ladányi, poslanec: Dobre, ďalej budeme hlasovať o pozmeňujúcich návrhoch, ktoré vzišli z rozpravy. Ako prvý vystúpil poslanec Blajsko. O tomto bode netreba hlasovať vzhľadom na to, že bod č. 1 spoločnej správy bol schválený, z neuniverzitného na univerzitný typ školy. Takže ďalej...
Grendel, Gábor, podpredseda NR SR (2022-02-03):
Pán poslanec Ferenčák. Zapnite, prosím, mikrofón pána poslanca Ferenčáka.
A. Belousovová, podpredsedníčka NR SR: (2010-03-03):
Otváram rozpravu. Do rozpravy som nedostala písomné prihlášky. Pýtam sa preto, či sa chce niekto prihlásiť do rozpravy ústne. Nech sa páči, je možnosť podania ústnych prihlášok do rozpravy. Sa ústne neprihlásil nikto. Uzatváram možnosť podania ústnych prihlášok do rozpravy. Vyhlasujem rozpravu za skončenú a prerušujem rokovanie o tomto bode programu. Ďalej pristúpime k druhému čítaniu o vládnom návrhu zákona, ktorým sa dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a o zmene a doplnení niektorých zákonov . Vládny návrh zákona je pod tlačou 1422, spoločnú správu výborov máte ako tlač 1422a. Opäť poprosím pána ministra Chovana, aby vládny návrh zákona odôvodnil.
Vaľová, Jana, poslankyňa NR SR (2016-10-11):
Ďakujem veľmi pekne. Ja si myslím, že pán, bývalý pán minister Mihál tak sa snaží tak veľmi presvedčivo rozprávať, ja by som prvú vec povedala, že zvyšujeme dôchodky nie o 12 eur, ale o 12,74, možno pre pána Mihála tie centy nehrajú úlohu, ale keď si to zoberieme v globále ako v celej republike, koľko to bude finančných prostriedkov, tak určite to úlohu hrá a viem, že predtým sa tie dôchodky zvyšovali o oveľa menšiu sumu, a zvyšujú sa všetkým aj tým, ktorí majú minimálnu mzdu, a, samozrejme, do výšky 529 eur 80 centov. Ja chápem pána Mihála, že hlavne keď je v opozícii, tak rozpráva o tom, ako treba vlastne podporiť nie tieto peniaze na vianočné príspevky, ale dať ich do sociálnych služieb. Po prvé, pán Mihál, vianočný príspevok ste nezrušili ani vy. Ja to úplne chápem, že ten vianočný príspevok je aj na základe toho, ako ten štát hospodári, pretože ak na to nebude, tak sa ten vianočný príspevok nevyplatí. Aj to je veľmi dôležité ľuďom povedať. Čiže ak na to v hospodárstve máme, tak máme finančné prostriedky na ten príspevok, vy ste ho takisto nezrušili, vždy ste hovorili, že je to nesystémové riešenie, ale nechali ste ho tak, nevyhovárajte sa na to, že koľko ste bol ministrom, boli ste dva roky. Stačí aj dva roky, aby sme videli vaše kroky a pozorovali, čo ste robili. Rovnakým spôsobom sa chcem opýtať, aké zmeny ste zaviedli v sociálnych službách, takisto ste nevyriešili financovanie sociálnych služieb, lebo to nie je jednoduchá záležitosť, a, samozrejme, že populácia nám starne, pretože čím ďalej, tým viac, a záleží od toho, aké sú ročníky, kto ide do dôchodku. Takže ja si myslím, že tie postupné kroky tu robíme, či už valorizujeme dôchodky, či postupne sa snažíme financovať aj sociálne služby, pretože aj minister už viackrát pridal peniaze do sociálnych služieb, a určite hľadáme aj systémové riešenie, určite nie je jednoduché, ale tými postupnými krokmi ideme a približujeme s k tomu, a teda neskáčeme, že tie peniaze tam, tie tu, ale snažíme sa robiť systémovo. Ďakujem pekne.
Martvoň, Anton, poslanec NR SR (2012-12-13):
Ďakujem pekne za slovo, pán predseda. Pán poslanec Poliačik, myslím si, že z pohľadu rečníckeho vystúpenia toto vaše vystúpenie bolo fakt dobré, ako vidno, že ste rečník, vidno, poklona. Na druhej strane po tej obsahovej stránke, dovolím si vás upozorniť, že veľká škoda, že tak dobré vystúpenie ste si nepripravili skôr, keď bol ministrom pán Jurzyca, lebo to, čo ste hovorili, sa alebo mnohé veci sa spustili, alebo dá sa povedať, to celé školstvo sa dostalo do takej letargie za pána Jurzycu a práve náš pán minister sa to snaží zlepšiť a napráva chyby bývalej vlády. Čiže ja sa iba čudujem, že prečo práve vtedy ste proti Jurzycovi, ktorý chcel byť ministrom úplne iného ministerstva, takto nevystúpili. Vtedy ste mali väčšinu, mohli ste robiť zmeny, zmeny k lepšiemu, neurobili ste to. Ako nemôžete sa vyhovárať na svojich koaličných, bývalých koaličných partnerov. Jednoducho, mali ste moc, tak ako mal moc pán Beblavý byť na ministerstve školstva každý povedzme týždeň, mohli ste aj vy byť a meniť veci k lepšiemu, keď ste boli nespokojný. Čiže myslím si, že trošku to vaše vystúpenie malo byť inak posunuté v čase.
Sulík, Richard, predseda NR SR (2010-12-09):
Pán poslanec Mikolaj.
Blahová, Natália, poslankyňa NR SR (2016-10-26):
Ďakujem pekne. Ja by som len chcela dovysvetliť procedurálny návrh kolegyne Zemanovej, ktorej chýbala táto procedúra hlasovania, keďže to bolo oznámené v takom čase, že nie všetci boli v sále, takže to je jedna vec. (Reakcie z pléna.) A ešte pri tejto príležitosti by som si dovolila upovedomiť všetkých pánov poslancov aj vedenie parlamentu, že toto je poslednýkrát, čo podávame procedurálne návrhy bez toho, že by boli predtým písomne vyhotovené. Takže chcem tuto prítomného pána poslanca Hrnka hlavne upovedomiť o tom, že nabudúce jeho návrhy budú musieť byť vopred odovzdané predsedovi parlamentu. Ďakujem pekne.